****П Р О Т О К О Л****

****№ 25****

От заседанието на Общински съвет Борован проведено на 26.02.2010г.от 14:00ч. в музикалната зала на читалище „Цани Иванов” с.Борован.

             На заседанието от 13 общински съветници присъстваха 13.

             Освен общинските съветници на заседанието присъстваха Кмета на Общината Петър Цветковски,  кметове на кметства Илия Влайчовски- Малорад, Цветан Димитров- Сираково, Цветан Лилов- Добролево Директори на дирекции и гости от общината.

             Заседанието откри и ръководи председателя на Общински съвет Александър Бецински.

             След направените  разисквания по дневния ред ОбС взе следното :

****РЕШЕНИЕ****

****№311****

              Заседанието на Общински съвет да се проведе при следния дневен ред:

****1.Приемане годишния отчет  за касовото изпълнение на бюджета на Община Борован за 2009г., Годишния отчет за състоянието на общинския дълг за 2009г. и приемане Бюджет на Община Борован за 2010г.****

****2.Приемане общинска стратегия за закрила на детето в Община Борован за периода 2010 – 2012г****

****3.Приемане Календарен План на празниците и културните прояви в Община Борован през 2010г.****

****4.Д о к л а д н и****

            -Докладна записка от Петър Тодоров Цветковски Кмет на Община Борован относно приемане Програма за реализация на Общински План за развитие на Община Борован.

            -Докладна записка от Петър Тодоров Цветковски Кмет на Община Борован относно приемане оценката, направена от лицензиран оценител на земеделска земя, с площ от 156.134 дка, находящ се в землището на с.Добролево

            Възлагане  на Кмета на Общината да проведе процедура за продажба на имота.

            -Докладна записка от Петър Тодоров Цветковски Кмет на Община Борован относно промяна на собственост от публична общинска собственост в частна общинска собственост на имот, находящ се в землището на с.Малорад, община Борован, представляващ земеделска земя, имот №147001 с площ от 248.959 дка, категория на земята при неполивни условия – трета, начин на трайно ползване – нива.

            Приемане оценката, направена от лицензиран оценител на земеделска земя, с площ от 248.959 дка, находящ се в землището на с.Малорад.

            Възлагане на Кмета на Общината да проведе процедура за продажба на имота.

****5.Организационни****

****6. Молби****

****7. Питания.****

Гласували:„за”-12 съветници, “против”-1 „възд.се-няма

****1.Приемане годишния отчет  за касовото изпълнение на бюджета на Община Борован за 2009г., Годишния отчет за състоянието на общинския дълг за 2009г. и приемане Бюджет на Община Борован за 2010г.****

След направените  разисквания и с поименно гласуване ОбС взе следното :

****РЕШЕНИЕ****

****№312****

На основание чл.21, ал.1, т.6 и чл.52, ал.1 от ЗМСМА,  чл.11, ал.1, т.7, чл.12 и чл.30 от ЗОБ, Наредбата на Общинският съвет по чл. 9”а” от ЗОБ и във връзка с разпоредбите на ЗДБРБ за 2010г.,

1. Приема отчета за изпълнение на бюджета на Община Борован за 2009г. в лева, както следва:

1.1.По прихода 6 647 759

1.2.По разхода 6 647 759

Справка приложения № 1,2,3,4 и 5.

2. Приема бюджета на Община Борован за 2010г., както следва:

Общо по план на прихода 3 631 065

Общо по план на разхода 3 631 065

2.1. Делегирани от държавата дейности в лева:

Приход 2 001 044

Разход 2 001 044

2.2. Местни дейности в лева:

Приход 1 630 021

Разход 1 630 021

Справка приложения № 6,7 и 8.

3. Приема разпределение на преходния остатък от 2009г. по бюджета на Общината от 27 298 лв., както следва: в „Държавни дейности” –  предоставени целеви средства от Централния бюджет, отчетени в приход по бюджета на общината по съответните параграфи на Единната бюджетна класификация за 2009г.. от  21 315 лв. и в местните дейности 5 983 лв. - Наличност по валутни сметки в края на периода.

4. Приема разпределение на средства  от целевата капиталова субсидия за финансиране на капиталови разходи по обекти, съгласно приложение № 9.

5. Приема общ размер на просрочените вземания 24 092 лв., които ще бъдат събрани през 2010 г.

6. Приема общ размер на просрочените задължения  349 991 лв., които ще бъдат изплатени през 2010г.

7. Приема утвърден списък на педагогическият персонал в делегираните от държавата дейности, който има право на заплащане на част от  действително извършените транспортните разходи, съгласно приложение № 10.

8. Приема следните лимити за разходи:

8.1. Социално-битови, в размер на 3%, от начислените трудови възнаграждения.

8.2. Представителни разходи на Кмета на Общината, в размер на 15 000 лв.

8.3. Приема списък на длъжностните лица и специалисти от Общинска администрация Борован и Дом за деца, лишени от родителски грижи с. Борован, имащи право на транспортни разходи, съгласно приложение № 11.

8.4. Възлага на Кмета на Общината да определи правата и отговорностите на второстепенните разпоредители с бюджетни кредити по бюджета на общината.

8.5. Дава право на  Кмета на Общината, на основание чл. 27 от ЗОБ:

- да ограничава, или спира финансирането за бюджетни организации, при нарушаване на финансовата дисциплина;

- да прехвърля бюджетни кредити за различни видове разходи от една дейност в друга, в границите на една бюджетна група, без да променя общият и обем;

- да кандидатства за средства от фондовете  на ЕС;

- да разработва и възлага подготовката на общински програми и проекти за осигуряване на алтернативни източници на средства до реализиране на определени годишни цели на Общината.

9. Оправомощава Кмета на Общината, да се разпорежда с бюджетни средства, при възникнали бедствени ситуации - пожар, наводнения, разрушения и др., до отстраняването им.

10.Задължава Кмета на Общината да се грижи за доброто състояние на паметниците с историческо и културно значение.

11. Оправомощава Кмета на Общината да се разпорежда с бюджетни средства за подпомагене на спортни клубове и спортни дружества, чиито седалища и дейност са на  територията на общината  на основание чл. 57, ал. 2 от Закона за физкултурата и спорта, в размер общо на 30 000 лв.

13. Определя числеността на персонала и средните брутни заплати, съгласно: Приложение № 8.

14. Задължава кмета на общината да разпредели и утвърди одобрените средства по общинския бюджет по тримесечия и по месеци.

15. Оправомощава Кмета на Общината, да се разпорежда с бюджетни средства за целеви разходи със социално предназначение .

16. Приема годишния отчет за състоянието на общинския дълг на Община Борован на обща стойност 92 800  лв., в т.ч.

- отпуснат безлихвен заем на общината през 2007г. от Предприятие за управление на дейностите по опазване на околната среда за закупуване на кофи за смет тип „Бобър” за сметопочистването на територията на общината в размер на 47 800 лева;

- за попълване на временен недостиг от оборотни средства, Общински съвет Борован взе решиние за отпускане на заем от кредитна институция и за поемане на срочен общински дълг. След проведена процедура за избор на кредитна институция, Кмета на общината сключи договор с кредитор  и впоследствие бе отпуснат кредит  на Община Борован  в размер на  45 000 лева.

****Приложения:****

1. Приложение № 1 – Извършените промени по бюджета на Община Борован за периода от 01.01.2009 г. до 31.12.2009 г.;

2. Приложение № 2 – Изпълнение на приходите по бюджета на община Борован за периода от 01.01.2009 г. до 31.12.2009 г.;

3. Приложение № 3 Изпълнение на разходите по бюджета на община Борован за периода от 01.01.2009 г. до 31.12.2009 г.;

4. Приложение № 4 Получени дарения във Функция „Образование” през 2009г.;

5. Приложение   № 5 Получени дарения в ДДЛРГ с. Борован през 2009г.;

6. Приложение № 6 Разчет на местните такси и неданъчни приходи за 2010г.;

7. Приложение № 7 Разпределение на приходите – Бюджет – 2010 г. в лева;

8. Приложение № 8 Бюджет на Община Борован за 2010г.  Разходи по функции и дейности;

9. Приложение № 9 Поименен списък на обектите по капиталови разходи за придобиване на дълготрайни активи и основен ремонт за 2010година ;

10. Приложение № 10 Списък на педагогическият персонал, имащ право на финансово обезпечаване на част от разходите през 2010 г.;

11. Приложение №11 Списък на длъжностните лица и специалисти от Общинска администрация Борован и Дом за деца, лишени от родителски грижи с. Борован, имащи право на транспортни разходи през 2010 г.

Гласували:„за”-12 съветници, “против”-няма „възд.се-1

****2.Приемане общинска стратегия за закрила на детето в Община Борован за периода 2010 – 2012г****

След направените  разисквания  ОбС взе следното :

****РЕШЕНИЕ****

****№313****

            1. Приема Отчет за изпълнение на дейностите в плана за действие за 2009г от Общинската стратегия за закрила на детето за Община Борован за периода 2007 – 2009г.

            2.Приема Общинска стратегия за закрила на детето за периода 2010г– 2012 година и План за действие за 2010г.

Гласували:„за”-13 съветници, “против”- нямя „възд.се-няма

****3.Приемане Календарен План на празниците и културните прояви в Община Борован през 2010г.****

След направените  разисквания  ОбС взе следното :

****РЕШЕНИЕ****

****№314****

            Приема Календарен План на празниците и културните прояви в Община Борован през 2010г.

Гласували:„за”-13 съветници, “против”- нямя „възд.се-няма

****4.Д о к л а д н и****

            -Докладна записка от Петър Тодоров Цветковски Кмет на Община Борован относно приемане Програма за реализация на Общински План за развитие на Община Борован.

След направените  разисквания  ОбС взе следното :

****РЕШЕНИЕ****

****№315****

Приема Програма за реализация на Общински План за развитие на Община Борован за 2010г.

Гласували:„за”-13 съветници, “против”- нямя „възд.се-няма

         -Докладна записка от Петър Тодоров Цветковски Кмет на Община Борован относно приемане оценката, направена от лицензиран оценител на земеделска земя, с площ от 156.134 дка, находящ се в землището на с.Добролево

            Възлагане  на Кмета на Общината да проведе процедура за продажба на имота.

След направените  разисквания и с поименно гласуване ОбС взе следното :

****РЕШЕНИЕ****

****№316****

            1.Дава съгласието си да бъде продаден поземлен имот №075011, представляващ земеделска земя, начин на трайно ползване: нива с площ от 156.134 дка находяща се в землището на с.Добролево , местността “Любеничен дол” категория на земята при неполивни условия – втора.

            2.Приема направената оценка на имота, като първоначална цена, направена от независим оценител.

            3.На основание чл.34, ал.4 от ЗОС, чл.35, ал.1 от ЗОС и чл.41, ал.1 от Наредба №4 за РПСУРОИ Общински съвет Борован възлага на Кмета на Общината  да проведе процедура за продажба на поземлен имот №075011, представляващ земеделска земя, начин на трайно ползване: нива с площ 156.134 дка., находяща се в землището на с. Добролево, местността “Любеничен дол” категория на земята при неполивни условия – втора, по реда на Глава осма от Наредба №4 за РПСУРОИ. Продажбата да се извърши на търг чрез явно наддаване.

Гласували:„за”-10 съветници, “против”- 3 „възд.се”-няма

            -Докладна записка от Петър Тодоров Цветковски Кмет на Община Борован относно промяна на собственост от публична общинска собственост в частна общинска собственост на имот, находящ се в землището на с.Малорад, община Борован, представляващ земеделска земя, имот №147001 с площ от 248.959 дка, категория на земята при неполивни условия – трета, начин на трайно ползване – нива.

            Приемане оценката, направена от лицензиран оценител на земеделска земя, с площ от 248.959 дка, находящ се в землището на с.Малорад.

            Възлагане на Кмета на Общината да проведе процедура за продажба на имота.

След направените  разисквания и с поименно гласуване ОбС взе следното :

****РЕШЕНИЕ****

****№317****

            1.На основание чл.6 , ал.1 от Закона за общинската собственост Общински съвет Борован приема да се актува в частна общинска собственост, имот, находящ се в землището на с.Малорад, общ.Борован, представляващ земеделска земя, имот №147001 с площ от 248.959 дка., категория на земята при неполивни условия – трета, начин на трайно ползване – нива.

            2.Приема направената оценка на имота, като първоначална цена, направена от независим оценител.

            3.Възлага на Кмета на Общината да извърши всички необходими действия и състави Акт за частна общинска собственост на имот, находящ се в землището на с.Малорад, Община Борован, представляващ земеделска земя, имот№147001 с площ от 248.959 дка., категория на земята при неполивни условия – трета, начин на трайно ползване – нива.

            4.На основание чл.34, ал.4 от ЗОС, чл.35, ал.1 от ЗОС и чл.41, ал.1 от Наредба №4 за РПСУРОИ Общински съвет Борован възлага на Кмета на Общината да проведе процедура за продажба на поземлен имот №147001, представляващ земеделска земя, начин на трайно ползване: нива с площ от 248.959 дка., находяща се в землището на с.Малорад, категория на земята при неполивни условия – трета , по реда на Глава осма от Наредба № 4 за РПСУРОИ. Продажбата да се извърши чрез търг с явно наддаване.

Гласували:„за”-9 съветници, “против”- 3 „възд.се”-1

****5.Организационни****

****6. Молби****

****7. Питания.****

            След изчерпване на дневния ред в 15:30 часа Председателя на ОбС закри заседанието.

****Председател:****

****На ОбС Борован……………….****

****/Ал.Бецински/****